Dinê İslami de mezhebanê mısılmanan miyan de qurbankerdış henefiyan de wacib, mezhebanê sunniyanê bini de zi sunet beno. Roca roşanê qurbani de raver mısılmani şınê camiye, nımecê roşani kenê u nımec ra tepeya zi qurban bırniyeno. Kamo ke qurbani bırneno, hirê parçeyanê qurbani yewi dano nezdiyanê xo, ê yewê bini zi dano feqıran u wayirê ê bini zi o beno. Goştê qurbani ra kamci nanweri pewciyenê se merdım inan dano meymananê xo. Merdım ma u pi, wa u bırayanê xo geyreno, qıcan rê pereyi dano. Qıteki (qıci, domani) lewnanê destanê pilanê xo ro.

O serranê 1971-1973 miyan dı serecumhurê Pakıstani biyo u miyandê serranê 1973-1977 dı zi serdariya Pakıstani kerda. Ey Partiya Şariyê Pakıstani vıraşta.

Kocakayayî famîlya de ferdo pêyîn o. Hema pancserre bîyo, pîyê Kocakayayî keyeyê xo berd Hatay. Yew mudet ra pey yîn uca ra şîy Mersîn. Domanîya Kocakayayî uca vîyertî. O mektebo verên, werteyên û lîse Mersîn de qedînay. Cuwa pey Unîversîteyê Anqara de lizgê muhendîsîya komputure de perwerdeyê xo kerd temam. Nika zî Îstanbul de nişeno ro.

A qıce ki heniya. Honde ke hermê kınci nêdıriyo. Çermê riyê xo şiyo ro be çermê insoni, çermê xoyê bini tıvana tholê dariyo ke biyo qewerengi, heniyo. Nenıki şikiyê, kınarê feki dırbetınê. A qıce honde zara ke, çermê xo temeqiyo astu ra. Riyê xo jê kokımu pirmotıkına. Ecaba des u çar serre de este bi? Wazenime ke bıcerime zerre, nênê. Ju letê nono pendırın kerdimi derg. A pile xo peyê xo çarna, nêgurete. A qıce çıtur ke destê mıra gurete, kerd zerrê phıstınê xo, hetê pey ser rema, hetê ra mare niadana, letê noni ra guda gırse gazkerde, onca kerde phıstınê xo.

Eskeri ke amey dewe, demê serre ra payiz bi... Mı serê boni de gozê ho kerdêne ro, serba huskkerdene verba tiji de ağme kerdêne ke çêy day adır. Serê boni ra amane war u omıdê raxelesnaena jü-dı cılu ra qelebiyane ro wertê adıri. Vejiyane teber... Mı ho sas kerd bi... Heni ke mı cıli phoştia ho ra niardê war u oncia tey berdê zerre, heni oncia vejiyane teber. A sate kıle çê guret bi... Raa dıyine ke kotane zerrê çêyi u peyser ke amane, mı kutıkê huyo khal di ke ho pençere ro erzeno zerre, o ki fıkıriyo ke ez wertê kıle de mendane u mı bıxelesno... Heni motê cı biyane, mendane... Satêna mı waşt ke ho kutıkê ho dıma bıerjine zerre, wa bınê wefa dey de memanine. Heto jü ra taê insani adır verdanê cı insanu vêsnenê, heto bin ra ki jü kutıko ke wazeno jü bedeno ke biyo wele ey bıxelesno... İnam kerê ke a sate ra dıme endi serba qalkerdena na mesele cüane. Ez ki eke bıvêsêne, kami nae sero qesey kerdêne?

İklımê İtalya zaf serd niya, amnani İtalya zaf germ beno u vartışê varıti zaf nêbeno. Zımıstani de zi hewa İtalya zaf serd nêbeno, tenya qısmê zımeyê İtalya de vartışo vewre beno. Verocê İtalya her mewsım nermo. Verocê İtalya de iklımê Deryayê Miyanêni hukım keno, zımeyê İtalya de zi iklımê Deryayê Miyanêni hukım keno ema zaf tesir nêkeno, vewre varena. İtalya de zaf dari çıniyê. Zımeyê İtalya de zaf deşti estê u nê deşti zaf mexsuldarê. Miyanê İtalya zaf koyıno u deşti çıniyê. Verocê İtalya zi koyıno. Adeyê Sicilya u Sardunya zi koyıno.